open-index/open-wikipedia-markdown huggingface dataset:
Λαθρακρόαση

[μικρογραφία|[Καρδινάλιος (Καθολικισμός)|Καρδινάλιοι κρυφακούν στο Βατικανό. Πίνακας του Αντόλφ Ανρί Λαισεμάν, 1895.]]
Η **λαθρακρόαση** είναι η πράξη της κρυφής ή λαθραίας ακρόασης της ιδιωτικής συνομιλίας ή των επικοινωνιών άλλων χωρίς τη συγκατάθεσή τους. Συνώνυμο ρήμα, το οποίο περιγράφει την ίδια πρακτική, είναι το "κρυφακούω". Η πρακτική αυτή θεωρείται ευρέως ανήθικη και σε πολλά πεδία δικαιοδοσίας είναι παράνομη.

## Ετυμολογία

Το ρήμα κρυφακούω είναι αυτοπεριγραφικό ως σύνθετη λέξη. Το αντίστοιχο ρήμα "eavesdrop" της Αγγλικής προκύπτει από τον ανάστροφο σχηματισμό του ουσιαστικού "*eavesdropper"* ("ένα άτομο που κρυφακούει"), που σχηματίστηκε από το σχετικό ουσιαστικό *"eavsdrop", το οποίο σημαίνει: "*το στάξιμο του νερού από τις μαρκίζες ενός σπιτιού", καθώς και "το έδαφος στο οποίο πέφτει το νερό που στάζει από τις μαρκίζες".

Ένας ωτακουστής, δηλαδή κάποιος ο οποίος κρυφακούει, ήταν κάποιος που θα μπορούσε να κρεμαστεί από την μαρκίζα ενός κτιρίου, όπως οι σταγόνες του νερού, έτσι ώστε να ακούει τι λέγεται μέσα. Στα ντοκιμαντέρ του PBS, *Μέσα από το Δικαστήριο του Ερρίκου του Η*' (8 Απριλίου, 2015) και *Μυστικά του Ανακτόρου του Ερρίκου του* Η' (30 Ιουνίου 2013) περιλαμβάνονται σημεία όπου παρουσιάζονται και συζητούνται ορισμένα «eavedrops», σκαλιστές ξύλινες φιγούρες του Ερρίκου του Η' ενσωματωμένες στις μαρκίζες (προεξοχές των δοκών στην οροφή) του Hampton Court με σκοπό να αποθαρρύνονται τα ανεπιθύμητα κουτσομπολιά ή οι διαφωνίες από τις επιθυμίες και τις διαταγές του Βασιλιά, να προκαλείται παράνοια και φόβος  και να καταδεικνύεται πως όλα όσα λένε εκεί μέσα κρυφακούγονται. Κυριολεκτικά, ότι οι τοίχοι είχαν αυτιά.

## Τεχνικές
Η λαθρακρόαση στους σύγχρονους φορείς επικοινωνίας και τελικά και η υποκλοπή των συνομιλιών αφορά στις τηλεφωνικές γραμμές, στα δίκτυα κινητής τηλεφωνίας, στο ηλεκτρονικό ταχυδρομείο και σε άλλες μεθόδους αποστολής άμεσων ιδιωτικών μηνυμάτων. Οι επικοινωνίες μέσω VoIP είναι επίσης ευάλωτες στην ηλεκτρονική υποκλοπή, μέσω μόλυνσης από κακόβουλο λογισμικό όπως οι δούρειοι ίπποι.

## Δικτυακές Επιθέσεις
Ο όρος της λαθρακρόασης χρησιμοποιείται μεταφορικά στις περιπτώσεις ειδικού τύπου επιθέσεων σε δίκτυα υπολογιστών. Συγκεκριμένα, η παρακολούθηση δικτύου είναι μια επίθεση που επικεντρώνεται στην από το δίκτυο λήψη *πακέτων, τα οποία* μεταδίδονται από υπολογιστές, και στην ανάγνωση των περιεχόμενων δεδομένων, αναζητώντας οποιονδήποτε τύπο πληροφορίας. Αυτός ο τύπος επίθεσης δικτύου είναι γενικά από τους πιο αποτελεσματικούς εκμεταλλευόμενος την έλλειψη υπηρεσιών κρυπτογράφησης. Επίσης, συνδέεται με τη συλλογή μεταδεδομένων. Εκείνοι που εκτελούν αυτό το είδος επίθεσης είναι γενικά black hat χάκερ, ωστόσο, έχουν συνδεθεί με τέτοιου τύπου επιθέσεις και κυβερνητικές υπηρεσίες, όπως η Υπηρεσία Εθνικής Ασφάλειας (NSA).

## Παραπομπές


Κατηγορία:Τεχνικές κατασκοπείας
Κατηγορία:Ιδιωτικότητα
Mazda MX-6

Το **Mazda MX-6** ήταν ένα 2-πορτο 4-θέσιο σπορ αυτοκίνητο, που παρήχθη από την ιαπωνική αυτοκινητοβιομηχανία Mazda, από τον Σεπτέμβριο του 1987 έως τον Φεβρουάριο του 1997, σε δύο γενιές. Βασίστηκε στην πλατφόρμα G της Mazda, με την πρώτη γενιά του να βασίζεται στην εκδοχή GD και η δεύτερη γενιά του στην εκδοχή GE.

Πρακτικώς, το MX-6 ήταν η 2-πορτη κουπέ εκδοχή του Mazda 626 και μάλιστα είχε εμφανή αισθητική ομοιότητα με αυτό. Επίσης, μια παράλληλη έκδοση του MX-6 ήταν και το σπορ μοντέλο Ford Probe, το οποίο αποτέλεσε προϊόν συνεργασίας της αμερικανικής Ford με την Mazda, αν και η αισθητική του Probe ήταν εντελώς διαφορετική. Ως αποτέλεσμα, και τα 3 αυτά μοντέλα ήταν μπροστοκίνητα. Ειδικότερα στην Ευρώπη και στην Ιαπωνία, η πρώτη γενιά του MX-6 διατέθηκε ως **626 Coupé** και η ονομασία MX-6 χρησιμοποιήθηκε μόνο για τη δεύτερη γενιά του μοντέλου, η οποία εισήχθη στο Σαλόνι της Φρανκφούρτης τον Σεπτέμβριο του 1991 και κυκλοφόρησε ως μοντέλο της σεζόν (model year) του 1992.

## Παραγωγή
thumb|left|Mazda MX-6 δεύτερης γενιάς στις ΗΠΑ.

Διαχρονικά, όσα Mazda MX-6 και Mazda 626 προορίζονταν για τις αγορές της Ευρώπης και της Ασίας παράγονταν από την Mazda Ιαπωνίας. Αντιθέτως, όσα Mazda MX-6, Mazda 626 και Ford Probe προορίζονταν για τη Βόρεια Αμερική παράγονταν στο εργοστάσιο του Φλατ Ροκ, Μίσιγκαν, ΗΠΑ. Μάλιστα το χρονικό διάστημα 1992 έως 2012 η παραγωγή των μοντέλων της Mazda στο εργοστάσιο αυτό γινόταν από την κοινοπραξία **AutoAlliance International** που ιδρύθηκε την 1 Ιουλίου 1992 και διατηρήθηκε για 20 χρόνια. Για την ιστορία, όταν το τελευταίο αντίτυπο του Mazda 6 αμερικανικής κατασκευής κύλησε από τη γραμμή παραγωγής του Φλατ Ροκ στις 24 Αυγούστου 2012, η Mazda σταμάτησε κάθε παραγωγή στο έδαφος των ΗΠΑ και μαζί επίσης και την κοινοπραξία AutoAlliance International με την Ford.

Αν και η οριστική λήξη της παραγωγής του MX-6 έλαβε χώρα τον Φεβρουάριο του 1997 και στις περισσότερες αγορές διεθνώς, μεταξύ των οποίων στις ΗΠΑ και στην Ιαπωνία, συνέχισε να διατίθεται έως τότε, σε αρκετές ευρωπαϊκές αγορές είχε σταματήσει να εξάγεται αρκετά νωρίτερα, λόγω ανυπαρξίας ζήτησης στα κράτη αυτά. Ενδεικτικώς, παρουσιάζονται οι ετήσιες πωλήσεις στη Γαλλία, όπου η δεύτερη γενιά του μοντέλου (η μοναδική που διατέθηκε με την ονομασία MX-6 στην Ευρώπη και στην Ιαπωνία) είχε κυκλοφορήσει για πρώτη φορά μέσα στο 1992 και σε 3 μόλις έτη, μέσα στο 1995, διακόπηκε η εξαγωγή του:

## Αναφορές


## Βιβλιογραφία
* Patrick Bedard. «Mazda MX-6 LS». Car and Driver (August 1992): 55–59.

## Εξωτερικοί σύνδεσμοι

* www.mx6.com – forum MX-6 USA
* 1990-1992 Mazda MX-6 review by consumerguide.com (αναφέρεται στο Mazda MX-6 Αμερικανικών προδιαγραφών)
* 1993-1997 Mazda MX-6 review by consumerguide.com (αναφέρεται στο Mazda MX-6 Αμερικανικών προδιαγραφών)

Κατηγορία:Μοντέλα Mazda
Κατηγορία:Σπορ αυτοκίνητα
Τεχνητή Λίμνη Καλαβασού

Η **Τεχνητή Λίμνη Καλαβασού** είναι τεχνητή λίμνη στα όρια των επαρχιών Λάρνακας και Λεμεσού στην Κύπρο.

## Ιστορικό και πληροφορίες
Το μεγαλύτερο μέρος της λίμνης βρίσκεται στις κοινότητες Ορά και Βάσα Κελλακίου, ενώ ένα μικρό μέρος της βρίσκεται εντός των διοικητικών ορίων της κοινότητας Ασγάτας.

Για τη δημιουργία της τεχνητής λίμνης κατασκευάστηκε φράγμα. Η κατασκευή του ξεκίνησε το 1983 και ολοκληρώθηκε το 1985. Το φράγμα είναι λιθόρριπτο.

Η Τεχνητή Λίμνη Καλαβασού έχει χωρητικότητα 17 εκατομμύρια κυβικά μέτρα νερού όντας η πέμπτη μεγαλύτερη τεχνητή λίμνη στην Κύπρο. Το νερό που συγκεντρώνεται στη λίμνη προέρχεται από τον ποταμό Βασιλικό.

Η Τεχνητή Λίμνη Καλαβασού αποτελεί μέρος του Σχεδίου Νότιου Αγωγού. Επιπλέον, αποτελεί μέρος του Σχεδίου Βασιλικού-Πεντάσχοινου.

Η Τεχνητή Λίμνη Καλαβασού υπερχείλισε τέσσερις φορές από την ημέρα κατασκευής της έως σήμερα:

* 2004

* 19 Απριλίου 2012
* 22 Μαρτίου 2019
* 7 Ιανουαρίου 2020

Η Τεχνητή Λίμνη Καλαβασού εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Καλαβασού υπάρχουν τα εξής είδη ψαριών: λαβράκι, κυπρίνος, κουνουπιέρης, γατόψαρο, ηλιόψαρο, κοκκινοφτέρα, λουτσιοπέρκα, τιλάπια.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Λάρνακας
Κατηγορία:Τεχνητές λίμνες της Κύπρου
Κατηγορία:Ορά
Κατηγορία:Βάσα Κελλακίου
Κατηγορία:Ασγάτα
Βέσνα Πισάροβιτς

Η **Βέσνα Πισάροβιτς** (γεννηθείσα την 9 Απριλίου 1978) είναι μια Κροάτισσα τραγουδίστρια της ποπ και της τζαζ μουσικής. Προτού ξεκινήσει την καριέρα της ως μουσικός της τζαζ στο Βερολίνο Γερμανίας, ήταν μία από τις πιο δημοφιλείς τραγουδίστριες στις πρώην Γιουγκοσλαβικές χώρες, και η αγαπημένη του λαού.

Η Πισάροβιτς γεννήθηκε στο Μπρτσκο, Βοσνία-Ερζεγοβίνη, Γιουγκοσλαβία και μεγάλωσε στην Πόζεγκα Κροατίας, μία περιοχή της ίδιας της χώρας μέχρι την ηλικία των 13 ετών. Πήγε σε μουσικό σχολείο, όπου έπαιζε φλάουτο, τραγουδούσε σε χορωδίες και συμμετείχε σε διάφορους μουσικούς διαγωνισμούς.

Στα μέσα του '90 μετακόμισε στο Ζάγκρεμπ Κροατίας, όπου αποφοίτησε από τη Σχολή Ανθρωπιστικών και Κοινωνικών Επιστημών. Άρχισε να τραγουδά σε κλαμπ και να γράφει τραγούδια. Το 1997, σε μια εμφάνιστη στο Κροατικό φεστιβάλ Ζάνταρφεστ, γνώρισε τη Μιλάνα Βλάοβιτς, η οποία άρχισε να γράφε τραγούδια για τη Βέσνα.

Το 2002 η Βέσνα Πισάροβιτς κέρδισε στο ετήσιο φεστιβάλ Ντόρα, τη διοργάνωση για την επιλογή της Κροατικής εισόδου στο Διαγωνισμό Τραγουδιού Eurovision. Το τραγούδι της *«Everything I Want»* (Οτιδήποτε Θέλω) πήρε την 11η θέση στο Διαγωνισμό Τραγουδιού της Eurovision 2002. Έχει γράψει το τραγούδι «*Στην Ντίσκο*» για τη Βόσνια τραγουδίστρια Deen, που εκπροσώπησε τη Βοσνία και Ερζεγοβίνη στο Διαγωνισμό Τραγουδιού Eurovision 2004.

## Δισκογραφία

* *Da znaš* (2000) (Ναι ξέρετε)
* *Za tebe stvorena* (2001) (Γιατί δημιουργήσατε)
* *Kao da je vrijeme...* (2002) (Όπως και η ώρα...)
* *Pjesma mi je sve* (2003) (Το τραγούδι μου είναι όλα)
* *Peti* (2005) (Πέτι)
* *With Suspicious Minds* (2012) (Με ύποπτες σκέψεις)
* *Naša velika pjesmarica / The Great Yugoslav Songbook* (2017) (Το Μεγάλο Βιβλίο Τραγουδιών των Γιουγκοσλάβων)

## Παραπομπές


Κατηγορία:Κροάτες τραγουδιστές
Κατηγορία:Βόσνιοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Κροατία
Κατηγορία:Διαγωνισμός Τραγουδιού Eurovision 2002
Κατηγορία:Συμμετέχοντες στη Eurovision
Δωροθέα της Βουλγαρίας

Η **Δωροθέα της Βουλγαρίας** (, /Доротеја, πέθανε ~1390), επίσης γνωστή ως **Ντοροσλάβα** (Дорослава), ήταν η πρώτη Βασίλισσα της Βοσνίας. Η κόρη του Βούλγαρου τσάρου Ιβάν Στρατσιμίρ, Δωροθέα, ήταν υπό κράτηση ως όμηρος του Βασιλιά Λουδοβίκου Α' της Ουγγαρίας, ο οποίος την πάντρεψε με τον Βοάνο Τβρτκο Α' της Βοσνίας το 1374. Έγινε βασίλισσα το 1377 και ίσως ήταν η μητέρα του Βασιλιά Τβρτκο Β'.

## Αιχμαλωσία
Η Δωροθέα ήταν η κόρη του Ιβάν Στρατσιμίρ, Τσάρου της Βουλγαρίας. Η μητέρα της ήταν η πρώτη εξαδέλφη και δεύτερη γυναίκα του Ιβάν Στρατσιμίρ, Άννα της Βλαχίας. Το 1365 η Δωροθέα συνελήφθη μαζί με τους γονείς της και την αδελφή της από τον στρατό του Βασιλιά Λουδοβίκου Α της Ουγγαρίας, όταν κατέκτησε την πρωτεύουσα του Ιβάν Στρατσιμίρ, την πόλη Βίντιν. Η οικογένεια κρατείτο αιχμάλωτη στο Φρούριο Χούμνικ στο Μπόσιλγεβο Κροατίας. Πέρασαν τέσσερα χρόνια στο φρούριο, και αναγκάστηκαν να μεταστραφούν από τη βουλγαρική Ορθοδοξία στον Ρωμαϊκό Καθολικισμό.

Το 1369 ο Ιβάν Στρατσιμίρ απελευθερώθηκε και αποκαταστάθηκε ως υποτελής του Λουδοβίκου, αλλά για να αποτρέψει ενδεχόμενη προδοσία, ο Ούγγρος Βασιλιάς κράτησε τη Δωροθέα και την αδελφή της ως ομήρους στην Ουγγρική αυλή. Τη φροντίδα της Δωροθέας ανέλαβε η βασίλισσα Ελισάβετ της Βοσνίας, και η μητέρα της. Σύμφωνα με τον Ραγουσιανό χρονικογράφο, Μαύρο Ορμπίνι, η Δωροθέα ήταν κυρία επί των τιμών για τη Βασίλισσα της Ουγγαρίας. Αν και η αδερφή της πέθανε σε παιδική ηλικία, η Δωροθέα είχε την εύνοια του Βασιλιά.

## Γάμος
Ο Βοάνος Τβρτκο της Βοσνίας, ένας άλλος υποτελής του Βασιλιά Λουδοβίκου, μάλλον άκουσε για πρώτη φορά για τη Δωροθέα κατά τη διάρκεια της αιχμαλωσίας της στην Κροατία. Ο Λουδοβίκος τελικά πρότεινε στον Τβρτκο να την παντρευτεί. Οι διαπραγματεύσεις πραγματοποιήθηκαν από τον Λουδοβίκο για λογαριασμό της Δωροθέας. Ο γάμος που έκανε τη Δωροθέα Βοάνα της Βοσνίας, εορτάστηκε στο υπό Ουγγρική κατοχή Σύρμιο στις αρχές Δεκεμβρίου 1374, στο Ιλίντσι.

Τον Οκτώβριο 1377 ο Τβρτκο στέφθηκε Βασιλιάς της Βοσνίας και η Δωροθέα έγινε η πρώτη βασίλισσα. Έκτοτε, η Δωροθέα διατύπωνε τη γνώμη της για τις κρατικές υποθέσεις. Είδε τους καταστατικούς χάρτες του συζύγου της και ορκίστηκε σεβασμό και αφοσίωση, αρχικά στο πλευρό της πεθεράς της, Τζελίνα Σουμπίκ. Η Βασίλισσα Δωροθέα αναφέρεται σε ένα χάρτη της Δημοκρατίας της Ραγούσας του 1382, μαζί με τον Βασιλιά και τον γιο του Βασιλιά και προφανώς και δικό της. Αυτό το παιδί ίσως ήταν ο μετέπειτα Βασιλιάς Τβρτκο Β'.

Η Βασίλισσα Δωροθέα πέθανε λίγο πριν από το 1390, όταν ο σύζυγός της διαπραγματευόταν ένα δεύτερο γάμο με τον Οίκο των Αψβούργων.

## Παραπομπές


## Βιβλιογραφία

* 
* 
* 
* 
* 
* 
* 
* 

Κατηγορία:Δυναστεία των Κοτρόμανιτς
Κατηγορία:Βουλγάρες πριγκίπισσες
Κατηγορία:Βασίλισσες της Βοσνίας
Κατηγορία:Pages with unreviewed translations
Κυρτοδάκτυλος

Ο **Κυρτοδάκτυλος**, *Mediodactylus kotschyi* (Steindacher, 1870) είναι μια μικρή σαύρα της οικογένειας Gekkonidae. Το είδος είναι αυτόχθονο στη ΝΑ Ευρώπη και τη Μέση Ανατολή. Στην Ελλάδα απαντάται στην ηπειρωτική Ελλάδα, την Πελοπόννησο, την Κρήτη και τις γύρω νησίδες, την Εύβοια, τα νησιά του Ιονίου, τις Σποράδες, τις Κυκλάδες, τα νησιά του Σαρωνικού και στα περισσότερα νησιά του Αιγαίου.

## Ταξινομική αναθεώρηση
Μετά από πρόσφατες γενετικές μελέτες, προτάθηκε η αναγνώριση πέντε διακριτών κρυπτικών ειδών μέσα στο σύμπλεγμα του *M. kotschyi*: 

# Κοινός κυρτοδάκτυλος (*Mediodactylus kotschyi*): ηπειρωτική Ελλάδα, νησιά του Αιγαίου
# Ανατολικός κυρτοδάκτυλος (*Mediodactylus orientalis*): Εγγύς Ανατολή, Κύπρος, ΝΑ Μικρά Ασία, Σάμος, Ικαρία
# Κυρτοδάκτυλος της Κριμαίας (*Mediodactylus danilewskii*): Μαύρη Θάλασσα, ΝΔ Μικρά Ασία, Γαύδος
# Κυρτοδάκτυλος της Κρήτης (*Mediodactylus bartoni*): Κρήτη
# Κυρτοδάκτυλος των Δωδεκανήσων (*Mediodactylus oertzeni*): Δωδεκάνησα

## Παραπομπές

Κατηγορία:Ερπετά της Ευρώπης
Κατηγορία:Ερπετά της Ελλάδας
Αρμάντο Γκούφας

Ο **Αρμάντο Γκούφας** (*Armando Goufas*, 2 Φεβρουαρίου 1995, Αθήνα), είναι επαγγελματίας ποδοσφαιριστής, ελληνικής και νικαραγουανής καταγωγής, ο οποίος αγωνίζεται ως επιθετικός για τον Ηρόδοτο.

## Σταδιοδρομία σε συλλόγους
Γεννημένος στην Αθήνα από Έλληνα πατέρα και Νικαραγουανή μητέρα, ο Γκούφας αγωνίστηκε στις ομάδες νέων της Α.Ε. Μοσχάτου και του Παναιγιάλειου, πριν μετακινηθεί στην πρώτη ομάδα του τελευταίου.

Επίσης, έχει αγωνιστεί στον Απόλλωνα Σμύρνης, στην πολωνική Ραντόμιακ Ράντομ και στην Α.Ο. Παλαιοχώρας.

Στις 26 Ιανουαρίου 2019, υπέγραψε συμβόλαιο 6 μηνών με τον Ηρόδοτο.

## Διεθνής σταδιοδρομία
Έκανε το ντεμπούτο του για την Εθνική Νικαράγουας στις 3 Μαρτίου 2019, σε φιλικό αγώνα εναντίον της Βολιβίας, σκοράροντας το πρώτο του γκολ στην ισοπαλία με 2-2.

Επιλέχθηκε στην αποστολής της Εθνικής ομάδας για το ΚΟΝΚΑΚΑΦ Γκολντ Καπ 2019, η οποία συμμετείχε στο Β΄ όμιλο με αντιπάλους την Κόστα Ρίκα, την Αϊτή και τις Βερμούδες.

## Παραπομπές


## Εξωτερικοί σύνδεσμοι
*Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Νικαραγουανοί ποδοσφαιριστές
Κατηγορία:Ποδοσφαιριστές Εθνικής Νικαράγουας 
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες ποδοσφαιριστές στο εξωτερικό
ΦΚ ΡΦΣ

Η **ΦΚ ΡΦΣ** (*FK RFS)* είναι Λετονικός ποδοσφαιρικός σύλλογος που εδρεύει στη Ρίγα και συμμετέχει στο Πρωτάθλημα Λετονίας. Βασίζεται στις ακαδημίες του Σχολείου Ποδοσφαίρου Ρίγας (RFS), που ιδρύθηκε το 1962.

## Ιστορία
Ο σύλλογος προβιβάστηκε στη *Virsliga* το 2016, παίρνοντας τη θέση της Σκόντο ΦΚ, η οποία δεν έλαβε άδεια. To 2018, Η ΡΦΣ έλαβε συμμετοχή στα προκριματικά του ΟΥΕΦΑ Γιουρόπα Λιγκ για πρώτη φορά στην ιστορία της. Το 2019, κέρδισαν το πρώτο τους τρόπαιο, το κύπελλο Λετονίας. Ο σύλλογος έπρεπε να περιμένει μέχρι την περίοδο 2021-22 για την πρώτη του ευρωπαϊκή νίκη, η οποία ήρθε ενάντια της Κλάκσβικ με συνολικό σκορ 5-6. Επικράτησαν επίσης ενάντια στην Πούσκας Ακαντέμια όπου έπειτα ηττήθηκαν από την Γάνδη.

## Παραπομπές


## Εξωτερικοί σύνδεσμοι
*   Επίσημος ιστότοπος  
* Προφίλ συλλόγου στο Transfermarkt.com 

Κατηγορία:Ποδοσφαιρικές ομάδες Λετονίας
Κατηγορία:Ιδρύσεις ποδοσφαιρικών ομάδων το 1962
Γιούριζεν

[μικρογραφία|Ο Ούριζεν απεικονίζεται στον πίνακα του Μπλέικ ''[Ο Αρχαίος των Ημερών*.]]

Στην μυθολογία του [[Ουίλιαμ Μπλέικ]], ο *'Ούριζεν*' είναι η ενσάρκωση του συμβατικού λόγου και του [[Δίκαιο|δικαίου]]. Συνήθως απεικονίζεται ως γενειοφόρος γέρος, ενώ μερικές φορές φέρει εργαλεία αρχιτέκτονα για να δημιουργήσει και να περιορίσει το [[σύμπαν]]. Άλλες φορές μπορεί να φέρνει δίχτυα, με τα οποία καταλαμβάνει τους ανθρώπους σε δίκτυα δικαίου και συμβατικής κοινωνίας.  Αρχικά, ο Ούριζεν αντιπροσώπευε το μισό από ένα διμερές σύστημα στον οποίο αντιπροσώπευε το λόγο, ενώ ο Λος, ο αντίπαλος του, που αντιπροσώπευε τη φαντασία.

Στην αναμόρφωση του μυθικού συστήματος του Μπλέικ, ο Ούριζεν είναι μια από τις τέσσερις *Ζωές* που προκύπτουν από τη διαίρεση του πρωταρχικού ανθρώπου, του Άλμπιον. Ο Ούριζεν συνεχίζει να αντιπροσωπεύει την αιτία.

Το θηλυκό ισοδύναμο του Ούριζεν είναι η Αχάνια, που αντιπροσωπεύει την ευχαρίστηση. Στο μύθο του Μπλέικ, ο Ούριζεν συνοδεύεται από πολλές κόρες με τρεις αντιπροσωπευτικές πτυχές του σώματος. Συντάσσεται επίσης με πολλούς γιους, ενώ τέσσερις αντιπροσωπεύουν τα τέσσερα στοιχεία.

Σε πολλά από τα βιβλία του Μπλέικ, ο Ούριζεν εμφανίζεται με τέσσερα βιβλία που αντιπροσωπεύουν τους διάφορους νόμους που θέτει στην ανθρωπότητα.

== Βιβλιογραφία ==
* Bentley, G. E. (Jr). *The Stranger From Paradise*. New Haven: Yale University Press, 2003.
* Bloom, Harold. *The Visionary Company*. Ithaca: Cornell University Press, 1993.
* Damon, S. Foster. *A Blake Dictionary*. Hanover: University Press of New England, 1988.
* Frye, Northrop. *Fearful Symmetry*. Princeton: Princeton University Press, 1990.
* [[Stuart Peterfreund]], *William Blake in a Newtonian World: Essays on Literature as Art and Science'' (Univ. Oklahoma Press, 1998). 

Κατηγορία:Φανταστικοί χαρακτήρες
Νότια επέκταση της δυναστείας Χαν

thumb|right|400px|Χάρτης της επέκτασης της δυναστείας Χαν το 2ο αιώνα π.Χ.
Η **Νότια επέκταση της δυναστείας Χαν** ήταν μια σειρά από κινεζικές στρατιωτικές εκστρατείες και αποστολές στα εδάφη των σημερινών περιοχών της νότιας Κίνας και βορείου Βιετνάμ. Η στρατιωτική επέκταση στο νότο ξεκίνησε υπό την προηγούμενη κινεζική δυναστεία Τσιν και συνεχίστηκε κατά τη διάρκεια της εποχής των Χαν. Οι εκστρατείες για να κατακτηθούν οι φυλές Γιουέ στο νότο, οδήγησαν στην προσάρτηση των Μινγιουέ (Minyue) από τους Χαν το 135 π.Χ. και το 111 π.Χ, των Νανγιουέ (Nanyue) το 111 π.Χ., και των Ντιεν (Dian) το 109 π.Χ.

Η κινεζική κουλτούρα των Χαν ρίζωσε στις νεοκατακτημένες περιοχές και οι φυλές Μπαϊγιουέ (Baiyue) και Ντιεν (Dian) τελικώς ενσωματώθηκαν στην Αυτοκρατορία των Χαν. Αποδείξεις των επιρροών της δυναστείας των Χαν είναι προφανείς σε έργα τέχνης που ανακαλύφθηκαν σε τάφους των Μπαϊγιουέ στη σημερινή νότια Κίνα. Η σφαίρα αυτή επιρροής επεκτάθηκε τελικώς σε ποικίλα αρχαία βασίλεια της ΝΑ Ασίας, όπου οι επαφές οδήγησαν στη διάδοση του πολιτισμού, του εμπορίου και της πολιτικής διπλωματίας των Κινέζων Χαν. Η αυξημένη ζήτηση για κινεζικό μετάξι οδήγησε επίσης στην ίδρυση του Δρόμου του Μεταξιού, που συνέδεε την Ευρώπη με την Άπω Ανατολή και την Κίνα.

## Ιστορικό υπόβαθρο
Οι στρατιωτικές εκστρατείες εναντίον των Μπαϊγιουέ ξεκίνησαν υπό τους Τσιν, τη δυναστεία που είχε προηγηθεί αυτής των Χαν. Ο πρώτος αυτοκράτορας των Τσιν, Σι Χουάνγκ, εποφθαλμιούσε τους πόρους των Μπαϊγιουέ και έτσι διέταξε την πραγματοποίηση στρατιωτικών εκστρατειών εναντίον της περιοχής τους μεταξύ των ετών 221 και 214 π.Χ. Το 214 έστειλε ένα μεγάλο σώμα στρατού, που αποτελείτο από επιστρατευμένους εμπόρους και στρατιώτες, στην περιοχή Λινγκνάν στο νότο. Τοποθετήθηκαν στρατιωτικές φρουρές, ενώ κατασκευάστηκε το Κανάλι Λινγκτσιού (Lingqu Canal), και νέες περιοχές περιήλθαν υπό τη διοίκηση των Τσιν. Η κατάρρευση λίγο αργότερα όμως των τελευταίων προκάλεσε τη διάλυση της διοίκησής τους στη νότια Κίνα. Ιθαγενή βασίλεια των Γιουέ (Yue) προέβαλαν τότε στα πρώην εδάφη των Τσιν στο νότο, μεταξύ αυτών το βασίλειο των Νανγιουέ στις περιοχές Γκουανγκσί, Γκουανγκντόνγκ και Βιετνάμ, το βασίλειο των Μινγιουέ στην περιοχή Φουτζιέν, και το βασίλειο των Ανατολικών Όου (Eastern Ou) στην περιοχή Τζετζιάνγκ.

Υποστηριζόμενο από το στρατό των Χαν, το βασίλειο των Μινγιουέ ιδρύθηκε το 202 και αυτό των Ανατολικών Όου το 192 π.Χ., μετά την πτώση της δυναστείας Τσιν. Ο Τζάο Τουό (Zhao Tuo), έναν πρώην στρατιωτικός διοικητής των Τσιν, ίδρυσε το βασίλειο των Νανγιουέ το 208 π.Χ., μετά το θάνατο του Κινέζου αυτοκράτορα Τσιν Σι Χουάνγκ. Ο αυτοκράτορας Γκαοτζού (Gaozu), πρώτος αυτοκράτορας της δυναστείας Χαν, ενέκρινε το νέο τίτλο του Τζάο Τουό ως βασιλιά. Ο Τζάο Τουό είχε γεννηθεί στην πόλη Τζεντίνγκ (Zhending) της κεντρικής Κίνας, και η ηγετική τάξη του νέου βασιλείου αποτελείτο από Κινέζους αξιωματούχους της πρώην δυναστείας Τσιν. Το 180 π.Χ. ο Τζάο Τουό προσφέρθηκε να γίνει υποτελής των Χαν, το οποίο οι τελευταίοι απεδέχθησαν, μια απόφαση εν μέρει βασισμένη στην απώτερη καταγωγή της οικογένειας του Τζάο Τουό από τη βόρεια Κίνα, όπως οι Χαν.

Κατηγορία:Ιστορία της Κίνας
Ταρέντολα

Η **ταρέντολα**, *Tarentola mauritanica* (Linnaeus, 1758), ή Μαυριτανικό σαμιαμίδι, είναι μια μικρή σαύρα της οικογένειας Phyllodactylidae. Απαντάται στη ΒΔ Αφρική και την Ευρώπη. Έχει επίσης εισαχθεί στην Αμερική και Ασία. Είναι ζώο νυκτόβιο, λίγο μεγαλύτερο από το κοινό σαμιαμίδι. Χαρακτηριστική συμπεριφορά του είναι ότι παραμονεύει νυχτερινές ώρες δίπλα σε φωτιστικά για έντομα με τα οποία τρέφεται. Είναι εντελώς ακίνδυνο ζώο, και χρησιμεύει για τον έλεγχο του πληθυσμού κουνουπιών και άλλων εντόμων ή αρθρόποδων με τα οποία τρέφεται. Στην Ελλάδα, συναντάται σε Δυτική Πελοπόννησο, Στερεά Ελλάδα, Κρήτη και νησιά του Ιονίου.

Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Ερπετά της Αφρικής
Κατηγορία:Ερπετά της Ασίας
Σαύρα της Ρόδου

Η **σαύρα της Ρόδου** ή πελασγική σαύρα, *Anatololacerta pelasgiana* (Mertens, 1959) είναι μια σαύρα μεσαίου μεγέθους της οικογένειας Lacertidae που απαντάται σε ορισμένα νησιά του Αιγαίου και τη Μικρά Ασία. Στην Ελλάδα εντοπίζεται στη Ρόδο (και σε ορισμένες νησίδες γύρω από αυτή), τη Σύμη και τη Νίσυρο. Έχει μεταφερθεί ανθρωπογενώς στην Κάσο. Πρόσφατα ανακαλύφθηκε η παρουσία του είδους και στο Καστελλόριζο από ομάδα βιολόγων, η οποία αποδόθηκε, ύστερα από γενετική ανάλυση, σε ανθρωπογενή μεταφορά από το νησί της Ρόδου.

## Το γένος ''Anatololacerta'' στην Ελλάδα
Στην Ελλάδα απαντώνται τρία είδη του γένους:
* Σαύρα της Ρόδου – *Anatololacerta pelasgiana* (Mertens, 1959)
* Σαύρα της Ιωνίας – *Anatololacerta anatolica* (Werner, 1900)
* Σαύρα της Λυκίας – *Anatololacerta budaki* (Eiselt & Schmidtler, 1987)
μικρογραφία|500x500εσ|αριστερά|Γεωγραφική κατανομή του γένους στην Ελλάδα. Με βέλη σημειώνονται οι πληθυσμοί που έχουν προκύψει με ανθρωπογενή μεταφορά. Σε μεγέθυνση το αρχιπέλαγος του Καστελλόριζου

## Παραπομπές


Κατηγορία:Ερπετά
Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Ερπετά της Ασίας
Πεντάσχοινος (ποταμός)

Ο **Πεντάσχοινος** είναι ένας ποταμός στην Επαρχία Λάρνακας στη νότια Κύπρο. Ο Πεντάσχοινος δημιουργείται από την ένωση δύο άλλων ποταμών, του Μύλου και του Συργατή. Στην περιοχή *Διπόταμος*, οι δύο ποταμοί ενώνονται σχηματίζοντας τον ποταμό Πεντάσχοινο. Στο σημείο εκείνο κατασκευάστηκε φράγμα το οποίο οδήγησε στη δημιουργία της Τεχνητής Λίμνης Διπόταμμου, η οποία παρέχει νερό άρδευσης και ύδρευσης σε μια μεγάλη περιοχή.

## Παραπομπές


Πεντασχοινος
Διακήρυξη Μπάλφουρ

μικρογραφία| Ο Μπάλφουρ και το κείμενο της δήλωσης.Η **Διακήρυξη Μπάλφουρ του 1917** είναι μια ανοικτή επιστολή που χρονολογείται από τις 2 Νοεμβρίου 1917 και υπογράφηκε από τον Άρθουρ Μπάλφουρ, τον Βρετανό Υπουργό Εξωτερικών. Απευθύνεται στον Λόρδο Λάιονελ Ουόλτερ Ρόθτσιλντ (1868-1937), εκπρόσωπο της βρετανικής εβραϊκής και οικονομικής κοινότητας του σιωνιστικού κινήματος, με σκοπό την αναμετάδοση.

Η δήλωση δημοσιεύτηκε στους *[[The Times|Τάιμς]]* στις 9 Νοεμβρίου, στο ένθετο "Παλαιστίνη για τους Εβραίους. Επίσημη συμπάθεια."

Με την επιστολή αυτή, το Ηνωμένο Βασίλειο τάσσεται υπέρ της ίδρυσης εβραϊκού κράτους στην Παλαιστίνη. Η δήλωση αυτή θεωρείται ως ένα από τα πρώτα βήματα στη δημιουργία του κράτους του Ισραήλ. Πράγματι, η υπόσχεση που περιέχει θα εφαρμοστεί κατά τη διάσκεψη του Παρισιού (1919), πριν από τη διάσκεψη του Σαν Ρέμο (Απρίλιος 1920), κάτι που επιβεβαιώθηκε από τη Συνθήκη των Σεβρών (Αύγουστος 1920).

## Παραπομπές


## Εξωτερικοί σύνδεσμοι
* 

Κατηγορία:Ιστορία της Παλαιστίνης
Κατηγορία:Ιστορία του Ισραήλ
Κατηγορία:Pages with unreviewed translations
Missa solemnis (Μπετόβεν)

Η ***Missa solemnis*** σε ρε μείζονα, Op. 123, είναι η πανηγυρική θεία λειτουργία που συνέθεσε ο Λούντβιχ βαν Μπετόβεν από το 1819 έως το 1823. Παίχτηκε για πρώτη φορά στις 7  Απριλίου 1824 στη Αγία Πετρούπολη στη Ρωσία, υπό την αιγίδα του πάτρωνα του Μπετόβεν πρίγκιπα Νικολάι Γκαλίτζιν. Μια σύντομη εκδοχή εκτελέστηκε στη Βιέννη στις 7 Μαΐου του 1824, όπου ο συνθέτης διηύθυνε τα μέρη Kyrie, Credο και Agnus Dei. Γενικά θεωρείται ως ένα από τα ανώτατα επιτεύγματα του Μπετόβεν και μαζί με τη Λειτουργία σε σι ελάσσονα του Γιόχαν Σεμπάστιαν Μπαχ αποτελεί μία από τις πιο σημαντικές Λειτουργίες της δυτικής μουσικής. 

Αν και αναγνωρίζεται ως ένα από τα σημαντικότερα έργα του Μπετόβεν, η *Missa solemnis* δεν είναι τόσο γνωστή όσο π.χ. οι συμφωνίες ή τα κοντσέρτα του. Γραμμένη περίπου την ίδια περίοδο με την Ενάτη Συμφωνία, η Missa Solemnis είναι η δεύτερη Λειτουργία που συνέθεσε ο Μπετόβεν, μετά τη Λειτουργία σε ντο μείζονα, Έργο 86.

Η ενορχήστρωση περιλαμβάνει 2 φλάουτα, 2 όμποε, 2 κλαρινέτα (σε Α, C, και B♭), 2 φαγκότα, κόντρα φαγκότα, 4 κόρνα (σε D, E♭, Β♭ μπάσο, E, και G), 2 τρομπέτες (D, B♭, και C), άλτο, τενόρο και μπάσο τρομπόνι; τύμπανι; όργανο κοντίνουο, έγχορδα (βιολιά ι και ΙΙ, βιόλες, βιολοντσέλα και μπάσα); σολίστες (υψίφωνος, μεσόφωνος, τενόρος και βαθύφωνος) και μικτή χορωδία.

## Παραπομπές


## Εξωτερικοί σύνδεσμοι
* 

Κατηγορία:Συνθέσεις σε Ρε μείζονα
Κατηγορία:Συνθέσεις του Λούντβιχ βαν Μπετόβεν
Φωτοθεραπεία

Η **φωτοθεραπεία** είναι η θεραπευτική μέθοδος που περιλαμβάνει την έκθεση του δέρματος σε φωτεινή υπεριώδη ακτινοβολία σε τακτά χρονικά διαστήματα και υπό ιατρική επίβλεψη. Οι θεραπείες γίνονται σε μονάδα φωτοθεραπείας με τη συμμόρφωση στο χρονοδιάγραμμα θεραπειών να αποτελεί το κλειδί της επιτυχίας.

Κατηγορία:Θεραπευτικές αγωγές
Ελίζαμπετ Ραντό

Η **Ελίζαμπετ Ραντό** (29 Οκτωβρίου 1899 &#x2013; 3 Απριλίου 1986) ήταν μία Γιουγκοσλάβα τραγουδίστρια και δάσκαλα τραγουδιού από τη Βοσνία και Ερζεγοβίνη.

## Βιογραφία
Γεννήθηκε στο Μόσταρ, Βοσνία και Ερζεγοβίνη, που τον καιρό πριν από τον Α' Παγκόσμιο Πόλεμο ήταν μέρος της Αυστρο-Ουγγρικής Αυτοκρατορίας. Σπούδασε τραγούδι με τη θετή μητέρα της, την τραγουδίστρια Μαρία Ραντό, και όπως πολλούς τραγουδιστές, την προσέλκυσε η πρωτεύουσα Βιέννη, όπου ξεκίνησε την καριέρα της ως τραγουδίστρια κονσέρτων και της όπερας τη δεκαετία του 1920. Το 1931 άρχισε να δίνει μαθήματα τραγουδιού και έγινε μία από τις πιο σεβαστές δασκάλες μουσικής της πόλης. Την περίοδο 1950-1966 δίδασκε τραγούδι στην Ακαδημία (τώρα: Πανεπιστήμιο) Μουσικής και Ερμηνευτικών Τεχνών της Βιέννης. Πέθανε στη Βιέννη την 3 Απριλίου 1986.

Η Ελίζαμπετ Ραντό ήταν μια γυναίκα με έντονα χαρακτηριστικά, ένα τετραγωνισμένο σαγόνι, και μία καθηγητική φυσιογνωμία. Ήταν μία δασκάλα που προφανώς πήρε τη δουλειά της πολύ στα σοβαρά και ήταν ιδιαίτερα σεβαστή ως δασκάλα φωνητικής στη Βιέννη από τους επαγγελματίες μουσικούς όπως ο ειδικός στον Μότσαρτ, Δρ Έρνστ Ράινχαρτ. Κάποια στιγμή, πάνω από 83 μαθητές της βρέθηκαν να τραγουδούν σε θέατρα όπερας σε όλη τη Γερμανία, την Ελβετία και την Αυστρία.

Η Ελίζαμπετ Ραντό ήταν περισσότερο από μια γνωστή δασκάλα, ήταν επίσης εξαιρετική φημισμένη ως η δασκάλα πολλών διάσημων τραγουδιστών, στους οποίους συμπεριλαμβάνονται ο βαρύτονος Έμπερχαρντ Βέεκτερ και οι τενόροι Φριτζ Ουλ, Βάλντεμαρ Κμεντ  και Βέρνερ Κρενν, που είχαν μεγάλη ζήτηση ως ερμηνευτές στην Κρατική όπερα της Βιέννης και στη Γερμανική λυρική σκηνή. Ο Νοτιοαφρικανός βαρύτονος Ζωρζ Φούρι ήταν μαθητής της, όπως και η μέτζο-σοπράνο Ζερτρούντ Τζαν και η σοπράνο Ντόριτ Χάνακ. Έχει διδάξει επίσης τους Αμερικανούς Κιτ Ένγκεν, Εμίλ Μπελκούρ, Φρέντερικ Γκούτρι και Ιωσήφ Μάιερς. Οι τελευταίοι ήταν από τις μεγάλες ομάδες των Αμερικανών που μετά το Β΄ Παγκόσμιο Πόλεμο ήρθαν στη Βιέννη για να σπουδάσουν όπερα, εξίσου για την υψηλής ποιότητας Βιεννέζικη εκπαίδευση και για το χαμηλό κόστος σε σύγκριση με τις σπουδές στις Ηνωμένες Πολιτείες, καθώς και τις άφθονες ευκαιρίες για σταδιοδρόμηση στη λυρική σκηνή μίας από τις πολλές όπερες των γερμανόφωνων χωρών: την Αυστρία, τη Γερμανία και την Ελβετία. Όλοι αυτοί οι τραγουδιστές την καταξίωσαν.

## Παραπομπές


Κατηγορία:Αυστροούγγροι
Κατηγορία:Βόσνιοι τραγουδιστές
Αφάγκ Μπασίργκιζι

Η **Αφάγκ Μπασίργκιζι** (, γεννηθείσα Αφάγκ Μπασίρ γκίζι Σαφάροβα, το1955) είναι μια Αζερμπαϊτζανή ηθοποιός.

## Βιογραφία
Η Αφάγκ Μπασίργκιζι γεννήθηκε το 1955 στην οικογένεια του διάσημου Αζερμπαϊτζανού κωμικού, Μπασίρ Σαφάρογλου. Την περίοδο 1974 -1979, σπούδασε στη Σχολή Πολιτιστικής Εκπαίδευσης του Κρατικού Πανεπιστημίου Πολιτισμού και Τεχνών του Αζερμπαϊτζάν. Το 1973 ξεκίνησε την σταδιοδρομία της ως ηθοποιός στο Κρατικό Θέατρο Δράματος Λανκαράν, και σύντομα αναγνωρίστηκε το ταλέντο της. Το 1975, μετακόμισε στο Σουμγκαγήτ για να εργαστεί στο Θέατρο Δράματος του Σουμγκαγήτ. Πρωταγωνιστώντας κυρίως σε κωμωδίες, η Αφάγκ Μπασίργκιζι θεωρείται ως μία από τις κορυφαίες Αζερμπαϊτζανές κωμικές ηθοποιούς. Μία από τις καλύτερες εμφανίσεις της ήταν στο ρόλο της *Söylü (Σοϊλού)*, της συζύγου ενός ατάλαντου ποιητή και έγκυος μητέρα έξι παιδιών, στην ταινία *Το Δαχτυλίδι του Αρραβώνα (2005)*.

Το 1989, άρχισε να εργάζεται στο Θέατρο Δράματος του Αζερμπαϊτζάν και εμφανίστηκε σε σημαντικούς ρόλους έργων όπως τα: *Subaylarınızdan görəsiniz* (μπάτσελορ), *O olmasın, bu olsun* (Αν Όχι Αυτό, Τότε Αυτό, 2011), *Bankir adaxlı* (Τραπεζίτης φίλος), *Məhəbbət oyunu* (Το Παιχνίδι της Αγάπης), *Itgin gəlin* (Η χαμένη νύφη), *Məsmə xala dayımdır* (Η Θεία Μέσμε είναι ο θείος μου), κ.α.. Επίσης πρωταγωνίστησε στις Αζερμπαϊτζάν ταινίες *Bəxt üzüyü* (Το Δαχτυλίδι του Αρραβώνα), *Yaşıl eynəkli Αδάμ* (Ο άνθρωπος με τα πράσινα γυαλιά), *Nekroloq* (Το Νεκρολόγιο).

Επί του παρόντος, η Μπασίργκιζι διδάσκει υποκριτική στο Κρατικό Πανεπιστήμιο Πολιτισμού και Τεχνών του Αζερμπαϊτζάν. Το 2009 άνοιξε *το Θέατρο Μπασίρ Σαφάρογλου* στη Μόσχα, προς τιμήν του μακαρίτη πατέρα της.

Η Αφάγκ Μπαρίργκιζι είναι παντρεμένη με ένα γιο.

## Βραβεύσεις

* Τιμημένη Ηθοποιός, 1989
* Δημοφιλής Καλλιτέχνης, 1993
* Qızıl Dərviş (Χρυσός Δερβίσης), 1993, 2003
* Προεδρικό Βραβείο, 2010
* Η καλύτερη από τους καλύτερους, 2011

## Παραπομπές


Κατηγορία:Αζέρες ηθοποιοί κινηματογράφου
Κατηγορία:Αζέροι καλλιτέχνες του 20ού αιώνα
Κατηγορία:Αζέροι καλλιτέχνες του 21ού αιώνα
Βάντια Σαμέντοβα

Η **Βάντια Σαμέντοβα** (γεννήθηκε την 24 Νοεμβρίου 1924 στο Μπακού, πέθανε την 24 Οκτωβρίου 1965  ) ήταν μία Αζερμπαϊτζανή καλλιτέχνιδα που ασχολήθηκε κυρίως με τη ζωγραφική.  Είναι γνωστή για τα πορτρέτα και τις τοπιογραφίες της  . 

## Βιογραφία
Το 1944 η Βάντια Σαμάντοβα αποφοίτησε από την Κρατική Σχολή Τεχνών του Αζερμπαϊτζάν  .  Η διπλωματική της εργασία ήταν μία συλλογική προσωπογραφία των Αζερμπαϊτζανών συνθετών . Παράλληλα με τη δημιουργική της δραστηριότητα, είχε επίσης δημόσια και εκπαιδευτικά ενδιαφέροντα .  Τα έργα της Σαμάντοβα έχουν εκτεθεί σε διεθνείς εκθέσεις στη Βιέννη, το Κάιρο, τη Βηρυτό , τη Βαρσοβία, το Βερολίνο, τη Βουδαπέστη και τη Σόφια   . 

Η Σαμάντοβα πέθανε την 24 Οκτωβρίου 1965 στο Μπακού από μια μακροχρόνια ασθένεια.  Όπως ζήτησε η ίδια, τάφηκε σε ένα κοινό μουσουλμανικό νεκροταφείο  .  Στα τέλη του 1966 άνοιξε η μεταθανάτια έκθεση έργων της Σαμάντοβα στο καλλιτεχνικό σαλόνι της Ένωσης Καλλιτεχνών του Αζερμπαϊτζάν στο Μπακού. Στα περίπου 200 έργα της καλλιτέχνιδας που συγκεντρώθηκαν στην έκθεση περιλαμβάνονται: πορτρέτα, γενικές εικόνες, τοπία, νεκρές φύσεις, ελαιογραφίες, υδατογραφίες και ζωγραφιές με παστέλ. 

## Παραπομπές


Κατηγορία:Αζέρες ζωγράφοι
Κατηγορία:Αζέροι καλλιτέχνες του 20ού αιώνα
Μητροπολίτης Γλυφάδας, Ελληνικού, Βούλας, Βουλιαγμένης και Βάρης Αντώνιος

Ο **Μητροπολίτης Αντώνιος** (κατά κόσμον *Διονύσιος Αβραμιώτης*, Κέρκυρα, 1957) είναι Έλληνας θεολόγος και ιεράρχης της Εκκλησίας της Ελλάδος, ο οποίος διατελεί Μητροπολίτης Γλυφάδας, Ελληνικού, Βούλας, Βουλιαγμένης και Βάρης από το 2019.

## Βιογραφικά στοιχεία
Ο κατά κόσμον Διονύσιος Αβραμιώτης γεννήθηκε στην Κέρκυρα το 1957. Σπούδασε νομική, θεολογία και οικονομικά στο Πανεπιστήμιο Αθηνών. Ομιλεί την αγγλική, γαλλική, γερμανική και ιταλική γλώσσα.

Εκάρη μοναχός στην Ιερά Μονή Ασωμάτων Πετράκη από τον ηγούμενο της Μονής, Αρχιμανδρίτη Χριστόφορο Παπαδόπουλο. Χειροτονήθηκε διάκονος το 1979 από τον Επίσκοπο Διαυλείας Αλέξιο και πρεσβύτερος από τον Μητροπολίτη Νικοπόλεως Μελέτιο. Υπηρέτησε ως ιεροκήρυκας της Ιεράς Μητροπόλεως Νικοπόλεως και Πρεβέζης και ως εφημέριος στο Νοσοκομείο Παίδων «Αγλαΐα Κυριακού», καθώς και στον ιερό ναό Αγίας Σκέπης Παπάγου. Διέμεινε για 4 χρόνια στην Ιερά Μονή Μεγίστης Λαύρας του Αγίου Όρους. Διετέλεσε ηγουμενοσύμβουλος της Μονής Ασωμάτων - Πετράκη. Εργάστηκε για πολλά έτη στην Οικονομική Υπηρεσία της Ιεράς Συνόδου, 8 από τα οποία ήταν γενικός διευθυντής αυτής. Κατά την διάρκεια της θητείας του συντέλεσε στη βελτίωση των οικονομικών της Εκκλησίας, στην κατασκευή αρκετών κτηρίων και στη ριζική ανακαίνιση του Συνοδικού Μεγάρου. Έχει συγγράψει άρθρα και επιστημονικές μελέτες.

Στις 8 Μαρτίου 2012 εξελέγη από την Ιεραρχία της Εκκλησίας της Ελλάδος τιτουλάριος επίσκοπος της πάλαι ποτέ διαλαμψάσης Επισκοπής Σαλώνων, βοηθός της Ιεράς Αρχιεπισκοπής Αθηνών. Στις 20 Μαρτίου 2019 εξελέγη από την Ιεραρχία της Εκκλησίας της Ελλάδος Μητροπολίτης Γλυφάδας, Ελληνικού, Βούλας, Βουλιαγμένης και Βάρης.

## Παραπομπές


## Πηγές
* Ιστότοπος Μητροπόλεως Γλυφάδας, Ελληνικού, Βούλας, Βουλιαγμένης και Βάρης 

Αντωνιος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Σπιτάλι Μεσσηνίας

Το **Σπιτάλι** είναι χωριό στον δήμου Μεσσήνης του νομού Μεσσηνίας στην περιφέρεια Πελοποννήσου. Βρίσκεται σε απόσταση 17 χιλιομέτρων δυτικά της Καλαμάτας και 6,5 χιλιόμετρα βόρεια της Μεσσήνης. Στο χωριό διαμένουν περίπου 120 άτομα.

Η ονομασία του προέρχεται από τη λατινική λέξη ospitale. Στο χωριό βρίσκεται επίσης το κάστρο του Σπιταλίου.

Βρίσκεται σε υψόμετρο 110 μέτρων. Το 1991 το χωριό είχε πληθυσμό 154 κατοίκων, ενώ το 1981 είχε 171.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Γεώργιος Διαμαντής

O **Γεώργιος Διαμαντής** ήταν Έλληνας σκοποβόλος. Αγωνίστηκε στους Θερινούς Ολυμπιακούς Αγώνες του 1896 στην Αθήνα. 

Συμμετείχε σε δύο τουρνουά σκοποβολής. Στο στρατιωτικό τουφέκι κατετάγη έβδομος με βαθμολογία 1.456. Στη δεύτερη σειρά των 10 βολών σημείωσε 384. Το σκορ και η θέση του στο ελεύθερο τουφέκι είναι άγνωστα, εκτός από το ότι δεν κέρδισε μετάλλιο. 

Κατηγορία:Σκοπευτές στους Θερινούς Ολυμπιακούς Αγώνες 1896
Φράγμα Κούρη

Το **Φράγμα Κούρη** είναι το μεγαλύτερο φράγμα ενός δικτύου 107 φραγμάτων στην Κύπρο .  Βρίσκεται στην επαρχία Λεμεσού και τροφοδοτείται από τον ποταμό Κούρη μαζί με άλλα μικρότερα υδάτινα ρεύματα, συμπεριλαμβανομένου του ποταμού Διαρίζου, ο οποίος εκτρέπει το νερό του στο φράγμα Κούρη μέσω υπόγειου αγωγού.

## Ιστορία
Το φράγμα βρίσκεται σε υψόμετρο 250 μέτρων και συλλέγει το νερό που διοχετεύουν οι ποταμοί Κούρης, Λιμνάτης και Κρυός. Επιπλέον, το νερό από τον ποταμό Διαρίζο εκτρέπεται στο φράγμα Κουρή μέσω μιας μακράς συνδετικής σήραγγας 14,5 χιλιομέτρων. Έχει συνολική λεκάνη απορροής 300 χιλιόμετρα.  Το φράγμα βρίσκεται 15 χιλιόμετρα βορειοδυτικά της πόλης της Λεμεσού και 6 χιλιόμετρα δυτικά του χωριού Ύψωνας . Για την κατασκευή του ολόκληρο το χωριό της Άλασσας έπρεπε να μεταφερθεί σε μια κοντινή τοποθεσία με θέα στη δεξαμενή (μεταξύ των κοιλάδων Κουρή και Λιμνάτη) με κόστος περίπου 5.000.000 κυπριακές λίρες.  

Η κατασκευή του επικρίθηκε από περιβαλλοντικές ομάδες που ανησυχούσαν για τις επιπτώσεις της εκτροπής του νερού στην Αλυκή Λεμεσού, έναν υγρότοπο που βρίσκεται στο ρεύμα προς τα ποτάμια και χρησιμοποιείται από αποδημητικά πτηνά.  Το φράγμα αποτελεί μέρος του Νότιου Σχεδίου Μεταφοράς, το οποίο μεταφέρει νερό από τη ΝΔ πλευρά της Κύπρου στο ΝΑ τμήμα του νησιού, σε απόσταση 120&nbsp;χλμ. Το φράγμα έχει επίχωμα χωματουργικής ζώνης κεντρικού πυρήνα με ύψος 110 μέτρα και μήκος κορυφής περίπου 550 μέτρα παρέχοντας όγκο αποθήκευσης νερού 115 εκατομμύρια κυβικά μέτρα. 

Η κατασκευή του φράγματος προτάθηκε για πρώτη φορά από το Συμβούλιο Ανάπτυξης Υδάτων Κύπρου το 1968. Μετά από αρκετές μελέτες σκοπιμότητας, η γαλλική εταιρεία μηχανικών Sogreah  ολοκλήρωσε τη λεπτομερή μελέτη το 1981. Η σύμβαση για την κατασκευή του ανατέθηκε τον Ιανουάριο του 1984 σε κοινοπραξία που αποτελείται από την J&P και την Impregilo της Ιταλίας.

Το κόστος κατασκευής ανήλθε σε 29.000.000 κυπριακές λίρες. Μέρος της χρηματοδότησης προήλθε από την Ευρωπαϊκή Τράπεζα Επενδύσεων .  Η κατασκευή ολοκληρώθηκε τον Σεπτέμβριο του 1988. Εγκαινιάστηκε επίσημα από τον τότε πρόεδρο, Γιώργο Βασιλείου, στις 22 Απριλίου 1989.

Από την κατασκευή του έχει ξεχειλίσει δύο φορές, στις 4 Μαρτίου 2004  και στις 6 Απριλίου 2012  

## Στη λαϊκή κουλτούρα
Το 2008, φήμες υποστήριζαν ότι ένας κροκόδειλος ή άλλο μεγάλο ερπετό κολυμπούσε στο φράγμα, οδηγώντας σε χιουμοριστικές αναφορές σε ένα «Κυπριακό Τέρας του Λοχ Νες». Οι τοπικοί ηγέτες της κοινότητας επέτρεψαν μια έρευνα αλλά δεν βρήκαν τέτοιο πλάσμα. 

## Φωτογραφίες

Αρχείο:Kouris Dam, Cyprus.jpg|Οδική φωτογραφία φράγματος Κούρη
Αρχείο:Ruined Church of Ayios Nikolas in Kouris Dam.jpg|Ερειπωμένη εκκλησία του Αγίου Νικολάου στο Φράγμα Κούρη
Αρχείο:Kouris Dam - overflow day 8 April 2012 -c.jpg|Φράγμα Κούρη - ημέρα υπερχείλισης 8 Απριλίου 2012


## Παραπομπές

Κατηγορία:Κτίρια και κατασκευές στην Επαρχία Λεμεσού
Κατηγορία:Φράγματα της Κύπρου
Δήμος Βασίλεβο

Ο **Δήμος Βασίλεβο** () είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Βασίλεβο ονομάζεται επίσης το χωριό στο οποίο βρίσκεται η έδρα του Δήμου Βασίλεβο.

## Γεωγραφία
Ο Δήμος Βασίλεβο συνορεύει με:
*τον Δήμο Ράντοβις στα βορειοδυτικά
*τον Δήμο Μπερόβου στα βορειοανατολικά
*τον Δήμο Μποσίλοβο στα νοτιοανατολικά
*τον Δήμο Στρώμνιτσας στα νότια
*τον Δήμο Κόντσε στα ανατολικά.

## Παραπομπές


## Εξωτερικοί σύνδεσμοι

* 

Κατηγορία:Δήμοι της Βόρειας Μακεδονίας

Κατηγορία:Νοτιοανατολική Στατιστική Περιφέρεια (Βόρεια Μακεδονία)
Μαρίνα Καλογήρου

Η **Μαρίνα Καλογήρου** (Αθήνα, 1978) είναι Ελληνίδα ηθοποιός.

## Βιογραφία
Γεννήθηκε στην Αθήνα το 1978. Σπούδασε στη Δραματική Σχολή του Γιώργου Κιμούλη "Σύγχρονο Θέατρο Αθήνας" και χορό στην Ακαδημία I.S.T.D. του Λονδίνου. Παρακολούθησε μαθήματα σε διάφορες μορφές χορο, όπως Oriental, Flamenco, Salsa, Jazz κ.;a. Εργάστηκε ως χορεύτρια και δασκάλα χορού από το 1996 έως το 1999. Από το 1996 εργάζεται ως ηθοποιός. Η πρώτη της εμφάνιση στην τηλεόραση ήταν το 1996 στη σειρά *[[Λόγω τιμής]]* στο κανάλι MEGA. Στον κινηματογράφο έκανε το ντεμπούτο της το 2001 στην ταινία *Αύριο θα 'ναι αργά,* όπου είχε και τον πρωταγωνιστικό ρόλο. Είναι περισσότερο γνωστή για τον ρόλο της στην ταινία του Χριστόφορου Παπακαλιάτη,  *[[Αν...]]* η οποία προβλήθηκε στον κινηματογράφο το 2012 σημειώνοντας μεγάλη επιτυχία. Στο θέατρο έχει πάρει μέρος σε πολλές παραστάσεις, όπως Ο Συλλέκτης, Ωραία μου Κυρία, Τριαντάφυλλο στο στήθος, Η τρελή του Σαγιό κ.ά. Το 2019 ίδρυσε την ομάδα Oneness Act (onenessact.com).

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Εισαγωγική παράγραφος

Η **εισαγωγική παράγραφος** (ή απλά **εισαγωγή**) είναι η εναρκτήρια παράγραφος ενός άρθρου, δοκιμίου, βιβλίου, κεφαλαίου, ή άλλου γραπτού έργου που συνοψίζει τις κύριες ιδέες.

## Τύποι εισαγωγής
Οι δημοσιογραφικές εισαγωγές εστιάζουν στο να τραβούν την προσοχή του αναγνώστη. Στη δημοσιογραφία, η αποτυχία να αναφερθεί το πιο σημαντικό, ενδιαφέρον ή την αξιοπρόσεκτο στοιχείο μιας ιστορίας στην πρώτη παράγραφο μερικές φορές ονομάζεται «θάψιμο της εισαγωγής» (στα αγγλικά: «burying the lead»). Οι περισσότερες πρότυπες εισαγωγές ειδήσεων περιλαμβάνουν σύντομες απαντήσεις στις ερωτήσεις ποιος, τι, γιατί, πότε, πού, και πώς εξελίχθηκε το βασικό γεγονός της ιστορίας. Στην στυλ των εφημερίδων, η πρώτη παράγραφος που συνοψίζει ή εισάγει την ιστορία, επίσης, ονομάζεται  "κείμενο δόλωμα" ή, στο Ηνωμένο Βασίλειο, "standfirst".

Οι εισαγωγές δοκιμίων συνοψίζουν το περίγραμμα του επιχειρήματος και το συμπέρασμα που ακολουθεί το κύριο σώμα του δοκιμίου. Οι εγκυκλοπαιδικές εισαγωγές τείνουν να ορίζουν το θέμα, καθώς να τονίζουν τα ενδιαφέροντα σημεία του λήμματος. Τα εξέχοντα και γενικά άρθρα σε περιοδικά τείνουν να είναι κάπου μεταξύ δημοσιογραφικής και encyclopedian στο ύφος και συχνά η έλλειψη μια ξεχωριστή οδηγήσει παράγραφο εξ ολοκλήρου. Οι εισαγωγές και πρόλογοι βιβλίων ποικίλλουν σε μεγάλο βαθμό σε μήκος, προθέσεων και περιεχομένου.

## Άλλες εισαγωγές
Στη δημοσιογραφία υπάρχει η έννοια μιας εισαγωγικής ή περιληπτικής γραμμής ή μιας σύντομης παραγράφου που βρίσκεται ακριβώς πάνω ή κάτω από τον τίτλο και τυπογραφικά διαφέρει από το σώμα του άρθρου. 

## Παραπομπές

Κατηγορία:Γραφή
Κατηγορία:Λογοτεχνία
Απόστολος Παπανδρέου

Ο **Απόστολος Παπανδρέου** (10 Νοεμβρίου 1975, Αθήνα) είναι Έλληνας αθλητής του κανόε-καγιάκ, ο οποίος συμμετείχε σε αγώνες στα μέσα της δεκαετίας του 2000. Στους Ολυμπιακούς Αγώνες του 2004, αποκλείστηκε στα ημιτελικά της κατηγορίας K-1 500 μ. και στον γύρο πρόκρισης της κατηγορίας K-1 1000 μ..

## Παραπομπές

* Προφίλ του Sports-Reference.com

Κατηγορία:Έλληνες αθλητές του κανόε καγιάκ
Κατηγορία:Αθλητές στους Θερινούς Ολυμπιακούς Αγώνες 2004
Βίκτορ Αγκάλι

Ο **Βίκτορ Οκετσούκβου Αγκάλι** (*Victor Okechukwu Agali,* 29 Δεκεμβρίου 1978) είναι Νιγηριανός παλαίμαχος ποδοσφαιριστής, ο οποίος αγωνιζόταν ως επιθετικός. 

## Σταδιοδρομία σε συλλόγους
Το 1997, εντάχθηκε στη γαλλική Ολιμπίκ Μαρσέιγ. Βρίσκοντας δύσκολο να βρει θέση στο βασικό σχήμα, γρήγορα μετακινήθηκε στη Σπορτίνγκ Τουλόν Βαρ και στη συνέχεια στη Γερμανία, όπου αγωνίστηκε στη Χάνσα Ρόστοκ και στη Σάλκε 04. Από το 2005 έως το 2007 αγωνίστηκε στη Σούπερ Λιγκ Τουρκίας, επιστρέφοντας στη Μπουντεσλίγκα και τη Χάνσα Ρόστοκ τον Αύγουστο του 2007. Με τη Ρόστοκ, δεν τα κατάφερε καλά και ύστερα από μόλις 1 γκολ σε 23 αγώνες πρωταθλήματος, μετακινήθηκε με ελεύθερη μεταγραφή στη Ξάνθη. Μετά από μια σεζόν με τη Ξάνθη, ο Νιγηριανός επιθετικός υπέγραψε για την Ανόρθωση Αμμοχώστου. 

Το καλοκαίρι του 2009, υπέγραψε συμβόλαιο με τον Λεβαδειακό. 

Στις 27 Δεκεμβρίου 2009, συνελήφθη στο Διεθνές Αεροδρόμιο Σχίπχολ, κοντά στο Άμστερνταμ, για την κατοχή πλαστών διαβατηρίων. 

Το καλοκαίρι του 2010, υπέγραψε με την Jiangsu Sainty του Πρωταθλήματος Κίνας.

## Διεθνής σταδιοδρομία
Ο Αγκάλι έχει αγωνιστεί για την Εθνική Νιγηρίας σε πολλές περιπτώσεις, συμπεριλαμβανομένων των Θερινών Ολυμπιακών Αγώνων του 2000. Συνολικά, έχει 15 συμμετοχές και 5 γκολ. 

## Παραπομπές


## Εξωτερικοί σύνδεσμοι

*    
*      
* Προφίλ στο Transfermarkt.com 

Κατηγορία:Νιγηριανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές ολυμπιακής ομάδας Νιγηρίας
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Ποδοσφαιριστές Κυπέλλου Εθνών Αφρικής 2002
Κατηγορία:Ποδοσφαιριστές Κυπέλλου Εθνών Αφρικής 2004
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Σπορτίνγκ Τουλόν Βαρ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦΚ Χάνσα Ρόστοκ
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Κάισερι Ερσίγιεσπορ
Κατηγορία:Ποδοσφαιριστές ΜΚΕ Ανκαραγκιουτσού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α.Ο. Ξάνθη
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Κίνας
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στη Γαλλία
Τρεις Μεγάλοι (Βέλγιο)

Οι **Τρεις Μεγάλοι** (**') (**') είναι το ψευδώνυμο των τριών πιο επιτυχημένων αθλητικών σωματείων στο Βέλγιο. Οι ποδοσφαιρικές ομάδες των Άντερλεχτ, Κλαμπ Μπρυζ και Σταντάρ Λιέγης έχουν μεγάλη αντιπαλότητα και είναι συνήθως οι κύριοι διεκδικητές του τίτλου. Συνδυαστικά, μοιράζονται συνολικά 57 από τα 113 Πρωταθλήματα Βελγίου που έγιναν ποτέ και γενικά καταλήγουν να μοιράζονται τις τρεις πρώτες θέσεις. Κανένας από αυτούς δεν έχει υποβιβαστεί ποτέ από την 1η Κατηγορία, από τον προβιβασμό τους στην κορυφή κατηγορία.

Αρκετοί άλλοι σύλλογοι έξω εκτός των τριών μεγάλων έχουν κερδίσει το Πρωτάθλημα, με την Union Saint-Gilloise να κατέχει τους τρίτους περισσότερους εθνικούς τίτλους, πίσω από την Άντερλεχτ και την Κλαμπ Μπρυζ, με συνολικά 11, έναν τίτλο πάνω από τη Στάνταρ Λιέγης. Σήμερα, οι κύριοι ανταγωνιστές των τριών είναι η Γάνδη και η Γκενκ.    

## Δείτε επίσης

* Τρεις Μεγάλοι (Ελλάδα) 
* Τρεις Μεγάλοι (Κόστα Ρίκα) 
* Τρεις Μεγάλοι (Ολλανδία) 
* Τρεις Μεγάλοι (Περού) 
* Τρεις Μεγάλοι (Πορτογαλία) 
* Τρεις Μεγάλοι (Τουρκία) 

## Παραπομπές

Κατηγορία:Ποδόσφαιρο στο Βέλγιο
Κατηγορία:ΡΣΚ Άντερλεχτ
Κατηγορία:Σταντάρ Λιέγης
Κατηγορία:Κλαμπ Μπρυζ
Biedronka

H **Biedronka** (*ελληνική απόδοση:Μπιεντρόνκα*) είναι η μεγαλύτερη αλυσίδα εκπτωτικών σούπερ μάρκετ στην Πολωνία, με 2.823 καταστήματα (2017) και 55.000 εργαζόμενους (2015).  Ανήκει στην πορτογαλική εταιρεία Jerónimo Martins. Το όνομα της αλυσίδας μεταφράζεται ως «πασχαλίτσα», με το λογότυπο της εταιρίας να είναι μία πασχαλίτσα καρτούν. 

Η Biedronka πωλεί κυρίως τοπικά (πολωνικά) προϊόντα, πολλά από τα οποία κατασκευάζονται με την ετικέτα της εταιρείας. Είναι μια από τις πιο δημοφιλείς αλυσίδες σούπερ μάρκετ στην Πολωνία και απευθύνεται σε πελάτες με χαμηλό εισόδημα. Πωλεί επίσης μερικά πορτογαλικά προϊόντα, κυρίως κρασί. 

Η Biedronka κατέχει δεσπόζουσα θέση στην λιανική πώληση στην Πολωνία εδώ και πάνω από μία δεκαετία και ο κύριος ανταγωνιστής της στην Πολωνία είναι η Lidl. 

## Λογότυπα

## Γκαλερί

Αρχείο:Biedronka in Piecki 2015.jpg|Ένα κατάστημα Biedronka στο Piecki.
Αρχείο:2016 Sklep Biedronka w Stroniu Śląskim.jpg|Ένα κατάστημα Biedronka στο Στρόνιε Σλάνσκιε.
Αρχείο:Ruda Śląska Niedzieli Biedronka DSC 7071.jpg|Ένα κατάστημα Biedronka στη Ρούντα Σλάνσκα.
Αρχείο:Biedronka in Białystok (interior view) 4.jpg|Μέσα σε ένα κατάστημα Biedronka στο Μπιάλιστοκ.
Αρχείο:TIR zaopatrujący Biedronkę.jpg|Φορτηγό της Biedronka κατά την εκφόρτωση, Τομάσουβ Μαζοβιέτσκι.


## Παραπομπές


## Εξωτερικοί σύνδεσμοι

* Ανεπίσημο φόρουμ για υπαλλήλους και πελάτες της Biedronka 

Κατηγορία:Pages with unreviewed translations
Κατηγορία:Εταιρείες λιανικού εμπορίου της Πολωνίας
Χοτζισμός

[μικρογραφία|Μεταφρασμένα έργα του [Ενβέρ Χότζα σε διάφορες γλώσσες]]

Ο **χοτζισμός** αναπτύχθηκε στα τέλη της δεκαετίας του 1970, λόγω διάσπασης στο μαοϊκό κίνημα, που εμφανίζεται μετά την ιδεολογική διαμάχη μεταξύ του Κομμουνιστικού Κόμματος της Κίνας και του Κόμματος Εργασίας της Αλβανίας το 1978. Η ιδεολογία ονομάστηκε από τον Ενβέρ Χότζα, αξιοσημείωτο Αλβανό κομμουνιστή ηγέτη.

## Επισκόπηση

Ο χοτζισμός οριοθετεί τον εαυτό του με μια αυστηρή υπεράσπιση της κληρονομιάς του Ιωσήφ Στάλιν, την οργάνωση της Σοβιετικής Ένωσης υπό τον σταλινισμό και τη σφοδρή κριτική σχεδόν όλων των υπόλοιπων κομμουνιστικών ομάδων ως «ρεβιζιονιστές». Για παράδειγμα, ορίζει τον ευρωκομμουνισμό ως αντικομμουνιστικό κίνημα.

Με θέσεις κριτικές προς τη Γιουγκοσλαβία, τη Σοβιετική Ένωση, την Κίνα και τις Ηνωμένες Πολιτείες, ο Ενβέρ Χότζα χαρακτήρισε τις τρεις πρώτες ως «κοινωνικούς ιμπεριαλιστές» και καταδίκασε τη σοβιετική εισβολή στην Τσεχοσλοβακία το 1968, πριν αποσύρει την Αλβανία από το Σύμφωνο της Βαρσοβίας ως απάντηση. Ο χοτζισμός υποστηρίζει το δικαίωμα των εθνών να συνεχίσουν το σοσιαλισμό από διαφορετικά μονοπάτια, που υπαγορεύονται από τις συνθήκες σε αυτή τη χώρα, αν και ο Χότζα προσωπικά έκρινε ότι ο τιτοϊσμός ήταν στην πράξη «αντιμαρξιστικός» συνολικά.

Οι Αλβανοί πέτυχαν στο ιδεολογικό πεδίο, κερδίζοντας ένα μεγάλο μέρος των μαοϊκών, κυρίως στη Λατινική Αμερική (όπως ο Λαϊκός Απελευθερωτικός Στρατός και το Μαρξιστικό-Λενινιστικό Κομμουνιστικό Κόμμα Ισημερινού, καθώς και το Επαναστατικό Κομμουνιστικό Κόμμα Βραζιλίας), αλλά είχαν επίσης σε γενικές γραμμές σημαντικό ενδιαφέρον σε διεθνές επίπεδο.

Μετά την πτώση της Λαϊκής Σοσιαλιστικής Δημοκρατίας της Αλβανίας το 1991, τα χοτζιστικά κόμματα ομαδοποιήθηκαν σε μια διεθνή διάσκεψη που ιδρύθηκε το 1994 και την εφημερίδα *Ενότητα και Αγώνας*.

## Παραπομπές


## Εξωτερικοί σύνδεσμοι
* enver-hoxha.net
* Ενβέρ Χότζα πολύγλωσση ιστοσελίδα
* Ενβέρ Χότζα. Η ζωή του και τα έργα του
* Κομμουνιστικής Διεθνούς (Σταλινικού Hoxhaist)
* Επαναστατική Δημοκρατία
* «Συμμαχία!» Μαρξιστική-Λενινιστική (Βόρεια Αμερική)
* Το Σταλινικό Espresso
* Ενβέρ Χότζα Αρχείο
Κατηγορία:Πολιτική της Αλβανίας
Κατηγορία:Κοινωνιολογικές θεωρίες
Κατηγορία:Μαοϊσμός